

**Šilalės rajono savivaldybės administracijOS**

**DIREKTORIUS**

Įsakymas

DĖL šilalės MIESTO seniūnijos PROJEKTŲ FINANSAVIMO IR LĖŠŲ SKYRIMO PROJEKTAMS ĮGYVENDINTI 2024 METAIS

2024 m. gegužės 7 d. Nr. DĮV-263

Šilalė

Vadovaudamasis Lietuvos Respublikos Vietos savivaldos įstatymo 34 straipsnio 6 dalies 1 punktu, atsižvelgdamas į Nevyriausybinių organizacijų veiklos stiprinimo 2023–2025 metų veiksmų plano 2.1.1.1. priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje projektų atrankos ir vertinimo komisijos, sudarytos Šilalės rajono savivaldybės administracijos direktoriaus 2023 m. birželio 9 d. įsakymu Nr. DĮV-373 „Dėl Nevyriausybinių organizacijų veiklos stiprinimo 2023–2025 metų veiksmų plano 2.1.1.1. priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje projektų atrankos ir vertinimo komisijos sudarymo“, 2024 m. balandžio 23 d. posėdžio protokolą:

1. S k i r i u:
   1. Šilalės krašto neįgaliųjų sąjungos projektui „Draugaukime, keliaukime, pažinkime kartu“ įgyvendinti 2024 m. III ketvirtyje (kelionės išlaidoms apmokėti) 665,50 (šešis šimtus šešiasdešimt penkis eurus, 50 ct) Eur;
   2. Lietuvos pensininkų sąjungai „Bočiai“ Šilalės rajono bendrijai „Šilalės bočiai dalyvaudami įvairiose veiklose, kurdami, keliaudami, pramogaudami, dirbdami kartu, patiriame vienybės ir bendrystės džiaugsmą“ įgyvendinti 2024 m. III ketvirtyje (kelionės išlaidoms apmokėti) 665,50 (šešis šimtus šešiasdešimt penkis eurus, 50 ct) Eur;
   3. Šilalės sutrikusios psichikos žmonių globos bendrijos projektui „Sutrikusios psichikos žmonių globos bendrijos vasaros poilsio organizavimas“ įgyvendinti 2024 m. II ketvirtyje (šventės išlaidoms apmokėti) 650,00 (šešis šimtus penkiasdešimt eurų) Eur.

2. P a v e d u Šilalės krašto neįgaliųjų sąjungos, Lietuvos pensininkų sąjungos „Bočiai“ Šilalės rajono bendrijos, Šilalės sutrikusios psichikos žmonių globos bendrijos pirmininkams ne vėliau kaip per 10 darbo dienų nuo šio įsakymo priėmimo dienos pasirašyti Valstybės biudžeto lėšų naudojimo projektui įgyvendinti pagal Nevyriausybinių organizacijų veiklos stiprinimo 2023–2025 metų veiksmų plano 2.1.1.1. priemonę „Stiprinti bendruomeninę veiklą savivaldybėse“ sutartį.

3. Į p a r e i g o j u paskelbti šį įsakymą Šilalės rajono savivaldybės interneto svetainėje www.silale.lt, Šilalės miesto seniūnijos, Šilalės krašto neįgaliųjų sąjungos, Lietuvos pensininkų sąjungos „Bočiai“ Šilalės rajono bendrijos, Šilalės sutrikusios psichikos žmonių globos bendrijos skelbimų lentose.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas